Á L T A L Á N O S    I N D O K O L Á S 

Martfű Város Önkormányzata Képviselő-testületének …./2013. (……..) Ö. rendelete  a hivatali helyiségen kívüli és a hivatali munkaidőn kívül történő házasságkötés engedélyezésének szabályairól és a családi események szolgáltatási díjairól szóló rendelet-tervezethez
Az anyakönyvekről, a házasságkötési eljárásról és a névviselésről szóló 1982. évi 17. törvényerejű rendelet (továbbiakban: Tvr.) 2011. január 1. napján hatályba lépett módosító rendelkezései rendeletalkotási kötelezettséget határoznak meg a települési önkormányzatok részére. A Tvr. 2013. január 01. napjától hatályos módosítását követően a helyi rendelet megváltozott szabályokhoz történő igazítása indokolja elsősorban a 26/2011. (IX.16.) számú önkormányzati rendelet hatályon kívül helyezését és új rendelet alkotását

A jogszabályváltozás következményeként új rendelkezések vonatkoznak a bejegyzett élettársi kapcsolat létesítésére. 

Most bevezetett és általánosan alkalmazandó szabály, - melyet a Tvr. 26/E. § (1) bekezdése, valamint  ugyanezen jogszabály 42/A § (3) bekezdése szabályoz - hogy bejegyzett élettársi kapcsolat létesítésére csak a járási székhely településeken, a fővárosi kerületekben és a megyei jogú városokban van lehetőség az anyakönyvvezető előtt.

Fentiekre figyelemmel az önkormányzati rendelet azon szakaszai melyek a bejegyzett élettársi kapcsolat létesítésének szabályait rendezik - a hatáskör megszűnése okán – hatálytalanná váltak.

Szükséges a változtatás továbbá, a korábbi 26/2011. (IX.16.) számú önkormányzati rendelet 2. mellékletének tekintetében miután a szolgáltatási díjak alacsony színvonala, valamint a díjrendszer tételeinek  gyakorlati tapasztalatokon alapuló átszervezése indokolja azt.

A rendelet-tervezete az új jogszabályi rendelkezések szellemében és a gyakorlati alkalmazás egyszerűsítésének figyelembe vételével készült el, melynek értelmében indokolt változtatni a jelenleg hatályos szabályokat, és az abban szereplő díjtételeket – azok mértékének felülvizsgálatát követően – beépíteni az újonnan meghatározott többletszolgáltatás díjaiba.

A Tvr. szabályozása szerint a házasság hivatali helyiségen kívüli illetve hivatali munkaidőn túli megkötését a jegyző engedélyezi, melynek értelmében a jegyző engedélye nélkül nem kerülhet sor az esemény megrendezésére külső helyszínen, illetve hivatali munkaidőn kívül. Az engedély megléte esetén az anyakönyvvezető kizárólag akkor működik közre a házasságkötésnek hivatali helyiségen kívüli lebonyolításánál, ha a felek

a) a tanúk, - és ha szükséges – a tolmács vagy a jelbeszédben jártas személy jelenlétét biztosítják,

b) gondoskodnak a házasságkötés vagy a bejegyzett élettársi kapcsolat létesítésének méltó keretéről,

c) gondoskodnak az anyakönyvvezető helyszínre és a hivatali helyiségbe való utazásáról, és

d) egyidejűleg gondoskodnak az anyakönyvvezető őrizetében lévő anyakönyvnek a házasságkötés vagy a bejegyzett élettársi kapcsolat létesítésének helyszínére valószállításáról és a hivatali helyiségbe való biztonságos visszaszállításáról, valamint az anyakönyv helyszínen való biztonságos kezelésének feltételeiről.

A házasság megkötésének törvényben előírt módját és az eseményhez méltó körülményeket akkor is biztosítani kell, ha az hivatali helyiségen kívül történik.

Településünkön a magas színvonalú idegenforgalmi szálláshelyek és vendéglátó egységek átadásával rendelkezésre állnak a jogszabályban előírt feltételeknek megfelelő – az események méltó körülményeit biztosító – külső helyszínek, melyeket nem túl jelentős arányban, de házasságkötés céljából igénybe is vesznek az ügyfelek.

R É S Z L E T E S    I N D O K O L Á S 

1. §-hoz

A rendelet-tervezet 1. §-a tartalmazza  a rendelet hatályát miszerint, Martfű Város közigazgatási területén történő házasságkötési és egyéb családi események társadalmi megünneplése kapcsán az e rendeletben megjelölt szolgáltatásokat igénybe vevőkre terjed ki. Az egyéb családi események társadalmi megünneplése alatt a névadókat illetve a házassági évfordulókat kell érteni, melyek száma alacsony de jellemzően nem csak a martfűi állandó lakosok által igényelt szolgáltatás.

2. §-hoz

A rendelet-tervezet 2.§-a a díjmentesen igénybe vehető szolgáltatási kört írja le, így a házasságkötésen és egyéb családi esemény társadalmi megünneplésén ingyenes alapszolgáltatás az anyakönyvvezető hivatalos közreműködése.

                                                              3. §-hoz

A rendelet-tervezet 3. §-a a házasság hivatali helyiségen kívüli illetve hivatali munkaidőn kívüli megkötésének, valamint egyéb családi esemény (névadó, házassági évforduló) hivatali helyiségen kívüli társadalmi megünneplésének részletes szabályait határozza meg azzal, hogy e rendezvények megtartására  kizárólag a jegyző engedélyével, az ügyfél kérelme alapján kerülhet sor  a házasságkötés vagy a bejegyzett élettársi kapcsolat megkötése, létesítése pontos helyének és idejének megjelölésével. A kérelmet a szándék bejelentésekor az anyakönyvvezetőnél kell előterjeszteni.

A Tvr. szabályozása szerint a házasság hivatali helyiségen és hivatali munkaidőn kívüli megkötését, valamint a bejegyzett élettársi kapcsolat  hivatali helyiségen és hivatali munkaidőn kívüli létesítését a jegyző engedélyezi, melynek értelmében a jegyző engedélye nélkül nem kerülhet sor az esemény megrendezésére külső helyszínen. Az engedély megléte esetén az anyakönyvvezető kizárólag akkor működik közre a házasságkötésnek vagy a bejegyzett élettársi kapcsolat létesítésének hivatali helyiségen kívüli lebonyolításánál, ha a felek

a) a tanúk, - és ha szükséges – a tolmács vagy a jelbeszédben jártas személy jelenlétét biztosítják,

b) gondoskodnak a házasságkötés vagy a bejegyzett élettársi kapcsolat létesítésének méltó keretéről,

c) gondoskodnak az anyakönyvvezető helyszínre és a hivatali helyiségbe való utazásáról, és

d) egyidejűleg gondoskodnak az anyakönyvvezető őrizetében lévő anyakönyvnek a házasságkötés vagy a bejegyzett élettársi kapcsolat létesítésének helyszínére való szállításáról és a hivatali helyiségbe való biztonságos visszaszállításáról, valamint az anyakönyv helyszínen való biztonságos kezelésének feltételeiről.

A házasság megkötésének törvényben előírt módját és az eseményhez méltó körülményeket akkor is biztosítani kell, ha az hivatali helyiségen kívül történik.

Településünkön a magas színvonalú idegenforgalmi szálláshelyek és vendéglátó egységek átadásával rendelkezésre állnak a jogszabályban előírt feltételeknek megfelelő – az események méltó körülményeit biztosító – külső helyszínek, melyeket nem túl jelentős arányban, de házasságkötés céljából igénybe is vesznek az ügyfelek.

Településünkön regisztrált élettársi kapcsolat létesítésére eddig nem volt példa. 

                                                                4. §-hoz

A rendelet-tervezet 4. §-a meghatározza a jegyző által előzetesen engedélyezett, az anyakönyvvezető hivatalos helyiségén és munkaidején kívül történő anyakönyvi eseményekért, valamint az igényelt többletszolgáltatás ellentételezésére a szolgáltatást igénybevevők által történő díjfizetési kötelezettséget, a (2) bekezdésben annak határidejét, valamint az e kötelezettség alóli kivételt, mely csak akkor lehetséges ha a hivatalos helyiségen kívüli  házasságkötésre  rendkívüli körülmény miatt kerül sor. Ugyanakkor meghatározásra kerülnek a fenti rendkívüli körülmények az alábbiak szerint.

Az (1) bekezdésben meghatározott rendkívüli körülménynek minősül különösen, ha 

valamelyik fél mozgáskorlátozottsága, egészségi állapota, kora miatt különös erőfeszítés lenne számára az anyakönyvvezető hivatalos helyiségében történő megjelenés.

A rendelet-tervezet e szakaszában meghatározásra kerül továbbá a hivatali helyiség, és az hogy hivatali munkaidőn túl is kizárólag pénteken 13.30 óra és 18.00 óra között, valamint szombaton 10.00 óra és 18.00 óra között lehet az eseményeket megtartani tekintettel arra, hogy a Polgármesteri Hivatal munkarendje a hatályos Szervezeti és Működési Szabályzat alapján az alábbiak szerint alakul:hétfőn,kedden,csütörtökön 7.30 órától 16.00 óráig, szerdán 7.30 órától 18.00 óráig és pénteken 7.30 órától 13.00 óráig.

A Tvr. szerint nem köthető házasság, illetve nem létesíthető bejegyzett élettársi kapcsolat a Munka Törvénykönyvében meghatározott munkaszüneti napokon.

A szokások azt mutatják, hogy túlnyomórészt munkaidőn kívül kérik az időpontot (hétvégén és ünnepnapokon is). A házasságkötések és az egyéb családi események társadalmi megünneplése is  munkaidőn túl kerül megtartásra. A korábbi évek tapasztalatai alapján, a hatályos díjtételekkel járó szolgáltatásokat korlátozott számban igényelték. Arra is figyelemmel kell lenni, hogy az anyakönyvvezető  a munkaidején kívül végzett munkájára tekintettel választhatja az arra meghatározott mértékű díj kifizetését is. 

5.§-hoz

A rendelet-tervezetben az anyakönyvvezető díjazásának meghatározása során elsősorban a jogszabályban meghatározott mérték szolgált alapul, figyelembe véve  Martfű Városban a korábbi évek gyakorlatát, a díj korábban alkalmazott mértékét. A Tvr. szerint a hivatali munkaidőn kívül történő házasságkötésben, bejegyzett élettársi kapcsolat létesítésében közreműködő anyakönyvvezetőt választása szerint a köztisztviselők jogállásáról szóló 1992. évi XXIII. Törvényben meghatározott szabadidő egésze vagy egy része helyett a rendelet-tervezetben meghatározott bruttó 10.000,- Ft díjazás illeti meg alkalmanként, mely összeg megegyezik a korábbi évek gyakorlatával. Ezen összeg nagyságát indokolja az is, hogy az anyakönyvvezetőnek a családi események társadalmi megünneplése alkalmából az eseményhez méltó megjelenéssel kell bírnia (hajviselet, ruházat stb.)melynek költségei az anyakönyvvezetőt terhelik, ugyanakkor a szabadidő feláldozásának a kompenzációját is tartalmazza ez a díj.

6. §-hoz

A rendelet-tervezet 6.§-a meghatározza az igénybe vehető szolgáltatások körét, azok tételes díjait, valamint egy ún. szolgáltatási megállapodást, mint formanyomtatványt, mely megkönnyíti az adminisztrációt, segíti a szolgáltatás pontos teljesítését, illetve visszaigazolás lehet az ügyfelek számára.

7.§-hoz

A rendelet-tervezet e szakasza rendelkezik a hatályba lépésről, valamint a kihirdetés módjáról.

E L Ő Z E T E S    H A T Á S V I Z S G Á L A T

Martfű Város Önkormányzata Képviselő-testületének …./2013. (……)Ö. rendelete  a hivatali helyiségen kívüli és a hivatali munkaidőn kívül történő házasságkötés engedélyezésének szabályairól és a családi események szolgáltatási díjairól szóló rendelet-tervezethez
1. A rendelet-tervezet társadalmi, gazdasági, költségvetési hatásai

Martfű városban bejegyzett élettársi kapcsolatot ez idáig nem létesítettek. 2013. év január 01. napjától e lehetőséggel már csak a járások székhelytelepülésein, a fővárosi kerületekben illetve a megyei jogú városokban lehet élni. A házasságkötések száma az  elmúlt három évben az alábbiak szerint alakult.

	
	2011
	2012
	2013

	Házasságkötések száma
	                           29

	40
	26


A fenti adatok alapján látható, hogy a rendelet megalkotásával társadalmi és gazdasági hatás nem jelentkezik.  

A díjak emelése az  egyes szolgáltatások vonatkozásában, az árak emelkedésével indokolható, ezért várhatóan költségvetési hatással sem számolhatunk. 

2. A rendelet adminisztratív terheket befolyásoló hatása

A szolgáltatási megállapodás mint nyomtatvány megváltoztatása nem jelent adminisztratív terhet, annak egyszeri átalakítása után mind a helyi hivatali, mind pedig az ügyfelekkel történő kommunikáció vonatkozásában elmondható, hogy megkönnyíti azt. Egyéb adminisztratív terhek e tárgykörben nem merülnek fel.

3. A jogszabály megalkotásának szükségessége

A jogszabály megalkotását nem csak a szolgáltatási díjak aktualizálása teszi szükségessé, hanem a magasabb szintű jogszabályi változás.

4. A jogszabály alkalmazásához szükséges személyi, szervezeti, tárgyi és pénzügyi feltételek

A személyi, szervezeti, tárgyi és pénzügyi feltételek rendelkezésre állnak.
